Rampasan kuasa Sudan 2021

Rampasan kuasa Sudan 2021 ialah sebuah rampasan kuasa oleh tentera Sudan pada 25 Oktober yang menguasai pemerintah. Sekurang-kurangnya lima orang pegawai kanan pemerintahan telah ditahan.  Perdana Menteri Abdalla Hamdok telah dipindahkan oleh pasukan rampasan kuasa ke lokasi yang tidak diketahui selepas beliau enggan mengisytiharkan sokongan kepada gerakan rampasan kuasa.  Hamdok menyeru penentangan  dari rakyat terhadap gerakan berkenaan. Gangguan internet yang meluas turut dilaporkan.  Pada 25 Oktober, Majlis Kedaulatan yang memerintah Sudan sejak 2019 telah dibubarkan dan darurat telah diisytiharkan. Pada hari yang sama, majoriti Kabinet Hamdok dan sejumlah besar penyokong pro-pemerintah telah ditahan. Kumpulan awam utama termasuk Persatuan Profesional Sudan dan Angkatan Kebebasan dan Perubahan menyeru kepada keingkaran awam dan enggan bekerjasama dengan penganjur rampasan kuasa. Tunjuk perasaan besar-besaran berlaku pada 25 Oktober menentang rampasan kuasa, dengan tindak balas berdarah dilakukan oleh tentera. Tujuh orang awam terbunuh dan lebih 140 cedera semasa tunjuk perasaan pada hari itu.

Latar belakang

Presiden Omar al-Bashir, yang telah memerintah negara itu sejak rampasan kuasa 1989, telah digulingkan oleh tentera pada April 2019 selepas beberapa minggu berlaku bantahan besar-besaran, dengan Majlis Tentera Peralihan mengambil alih kuasa. Tunjuk perasaan berterusan selama beberapa bulan. Pembunuhan beramai-ramai Khartoum juga terjadi pada Jun. Penunjuk perasaan, yang diwakili oleh Kekuatan Kebebasan dan Perubahan (FFC) bersetuju dengan perjanjian perkongsian kuasa dengan tentera, mewujudkan Majlis Kedaulatan pada Ogos 2019. Menurut perjanjian TMC–FFC, proses peralihan akan berlangsung selama 3 tahun dan 3  bulan.  Majlis Kedaulatan akan diketuai oleh seorang tokoh tentera selama 21 bulan, diikuti oleh seorang pemimpin awam selama 18 bulan. Penyerahan itu dirancang untuk dilakukan pada November 2021.

Rujukan

2021 di Sudan
Rampasan kuasa
Konflik 2021
Rampasan kuasa tentera di Sudan
Politik Sudan
Revolusi Sudan